Πίτερ Σέλλερς

μικρογραφία|260x260εσ|Με την Πόλα Πρέντις στην ταινία Δύο 18χρονες κι εγώ (1964)
Ο Πίτερ Σέλλερς (Richard Henry Sellers, 8 Σεπτεμβρίου 1925 - 24 Ιουλίου 1980) ήταν Βρετανός κωμικός ηθοποιός, που έγινε γνωστός στη δεκαετία του '60, ιδιαίτερα για τον ρόλο του Επιθεωρητή Κλουζώ, στη σειρά ταινιών Ροζ Πάνθηρας.

Γεννήθηκε στο Σάουθσι του Πόρτσμουθ. Η οικογένειά του συμμετείχε στα βαριετέ της εποχής, κάτι που έκανε και ο ίδιος από μικρή ηλικία, μαθαίνοντας στην πράξη χορό, τραγούδι και ηθοποιία, ενώ έπαιξε και ντραμς σε διάφορες τζαζ μπάντες. Κατά τον Δεύτερο Παγκόσμιο Πόλεμο υπηρέτησε στη RAF ως μη-ιπτάμενος, λόγω της κακής του όρασης.

Μετά τον πόλεμο ξαναγύρισε στα βαριετέ, ενώ αργότερα παρουσίασε την ραδιοφωνική εκπομπή The Goon Show που μεταφέρθηκε στην τηλεόραση και τον έκανε αρκετά γνωστο. Το 1955 άρχισε να εμφανίζεται στον κινηματογράφο, κάνοντας επιτυχία με βρετανικές κωμωδίες, πιο σημαντική απ' τις οποίες ήταν Το ποντίκι που βρυχάται. Το 1962 συμμετείχε στην κινηματογραφική μεταφορά του μυθιστορήματος του Βλαντίμιρ Ναμπόκοφ Λολίτα από τον Στάνλεϊ Κιούμπρικ υποδυόμενος τον ρόλο του Κλαιρ Κίλτι. Έκανε μεγαλύτερη και διεθνή επιτυχία μετά την εμφάνισή του στην ταινία Ο ροζ πάνθηρας το 1963, και στη συνέχειά της του 1964, ενώ την ίδια χρονιά εμφανίστηκε και στη σημαντική κωμωδία του Στάνλεϊ Κιούμπρικ S.O.S Πεντάγωνο καλεί Μόσχα (Dr. Strangelove), παίζοντας τρεις διαφορετικούς ρόλους. Την ίδια χρονιά παντρεύτηκε τη Σουηδή ηθοποιό Μπριτ Έκλαντ και έπαθε την πρώτη του καρδιακή προσβολή.

Ακολούθησαν τρεις συνέχειες του Ροζ Πάνθηρα αλλά και άλλες σημαντικές ταινίες όπως Καζίνο Ρουαγιάλ, Το πάρτι, Τα σατανικά κόλπα του Φου Μαντσού και ο βασικός ρόλος στην ταινία Να Είσαι Εκεί, Κύριε Τσανς (Being there) του Γέρζι Κοζίνσκι που του χάρισε τη Χρυσή Σφαίρα.

Ο Σέλερς πάλευε χρόνια με την κατάθλιψη και παρά την επαγγελματική επιτυχία, είχε ανασφάλειες καθ' όλη τη διάρκεια της ζωής του. Υπήρξε μια αινιγματική φιγούρα του κινηματογράφου και σύμφωνα με όσα ο ίδιος δήλωνε δεν είχε καμία προσωπική ταυτότητα πέρα από τους ρόλους που υποδύθηκε. Στη δεκαετία του '70, τα προβλήματα με τον αλκοολισμό και τα ναρκωτικά εντάθηκαν και συχνά ερχόταν σε έντονη σύγκρουση με τους σκηνοθέτες και τους συμπρωταγωνιστές του. 

Πέθανε στις 24 Ιουλίου 1980 από καρδιακή προσβολή. Δυο χρόνια μετά τον θάνατό του κυκλοφόρησε στους κινηματογράφους η ταινία Στα ίχνη του Ροζ Πάνθηρα στην οποία χρησιμοποιήθηκαν σκηνές που ο Σέλλερς είχε γυρίσει πριν το θάνατό του για τις υπόλοιπες ταινίες της σειράς.

 Φιλμογραφία 
+ΈτοςΠρωτότυπος τίτλοςΕλληνική μετάφρασηΡόλος1915A Burlesque on CarmenΟ Σαρλό εις την Κάρμεναφηγητής (φωνή)1950The Black RoseΑίμα στο Σινικό ΤείχοςΛου Τζουνγκ1951Penny Points to Paradiseταγματάρχης / Άρνολντ Φριντζ1952Down Among the Z Menσυνταγματάρχης Μπλάντνοκ1953Beat the DevilΠιο δυνατός απ' τον ΔιάβολοΜπίλι ΝτανρούτερOur Girl FridayΟι εραστές της Μαγιόρκαςπαπαγάλος (φωνή)1954Orders Are Ordersστρατιώτης Γκόφιν1955John and JulieΠ. Σ. ΝτάιμοντThe LadykillersΗ συμμορία των 5Χάρι1956The Man Who Never WasΟ άνθρωπος που δεν υπήρξε ποτέΟυίνστον Τσόρτσιλ (φωνή)1957The Smallest Show on EarthΟι 3 συνωμότεςΠέρσι ΚουίλThe Naked TruthΗ γυμνή αλήθειαΣάνι Μακ Γκρέγκορ1958Up the CreekΣτα ρηχά νεράΝτόχερτιTom ThumbΟ ΚοντορεβιθούληςΆντονι1959Carlton-Browne of the F.O.Ο διπλωμάτης και η πριγκίπισσαπρωθυπουργόςThe Mouse That RoaredΤο ποντίκι που βρυχάταιαρχιδούκισσα Γκλοριάνα / πρωθυπουργός / Τάλι ΜπάσκομI'm All Right JackΣκάνδαλα γυμνιστώνΦρεντ Κάιτ / σερ Τζον Κέναγουεϊ1960Two Way StretchΟι εντιμότατοι κύριοι του κελιού 13Ντότζερ ΛέινThe Battle of the SexesΔολοφόνος για γέλιακύριος ΜάρτινNever Let GoΤο άλλοθι του ΣατανάΛάιονελ ΜίντοουζThe MillionairessΗ εκατομμυριούχοςδρ Καμπίρ1961Mr. TopazeΤοπάζ, ο κομπιναδόροςΌγκαστ Τοπάζ1962Only Two Can PlayΗ γυναίκα και ο ΔιάβολοςΤζον ΛιούιςThe Road to Hong KongΑστροναύτες με το στανιόΙνδός νευρολόγοςWaltz of the ToreadorsΑχόργαγοι έρωτες ενός στρατηγούστρατηγός Λίο ΦιτζόνLolitaΛολίταΚλερ Κίλτι / δρ ΖεμπφThe Dock BriefΈνας σατανικός δικηγόροςΜόργκενχολ1963The Wrong Arm of the LawΚλέφτες και αστυνόμοιΠέρλι ΓκέιτςHeavens Above!Ο αμαρτωλόςαιδεσιμότατος Τζον ΣμόλγουντThe Pink PantherΟ ροζ πάνθηραςεπιθεωρητής Ζακ Κλουζό1964Dr. Strangelove or: How I Learned to Stop Worrying and Love the BombS.O.S. Πεντάγωνο καλεί ΜόσχαΛάιονελ Μαντρέικ / πρόεδρος Μάφλεϊ / δρ ΣτρέιντζλαβThe World of Henry OrientΔύο 18χρονες κι εγώΧένρι ΌριεντA Shot in the DarkΛαγωνικό 24 καρατίωνεπιθεωρητής Ζακ Κλουζό1965What's New PussycatΧαρέμι για δύοδρ Φριτς Φασμπέντερ1966The Wrong Box13.000.000 δολάρια ζητούν κληρονόμοδρ ΠρατCaccia alla volpeΤο ροζ λαγωνικόΆλντο Βανούκι1967The BoboΟ κύριος ΜπόμποΧουάν ΜπαουτίσταCasino RoyaleΤζέιμς Μποντ 007: Καζίνο ΡουαγιάλΈβελιν Τρεμπλ / Τζέιμς ΜποντWoman Times Seven7 φορές γυναίκαΤζιν1968The PartyΤο πάρτιΧρούντι Β. ΜπάκσιI Love You, Alice B. Toklas!Μπορώ να φιλήσω την πεταλούδα σου;Χάρολντ1969The Magic ChristianΔύο εύθυμοι γλεντζέδεςσερ Γκάι Γκραντ1970A Day at the BeachΜια μέρα στην παραλίαυπαίθριος πωλητήςHoffmanΕρασιτέχνης εραστήςκύριος ΧόφμανThere's a Girl in My SoupΈνα κορίτσι στο πιάτο μουΡόμπερτ Ντάνβερς1972Where Does It Hurt?Παρακαλώ, πού πονάτε;δρ Άλμπερτ Τ. ΧοπφνάγκελAlice's Adventures in WonderlandΟι περιπέτειες της Αλίκης στη Χώρα των ΘαυμάτωνΛαγός του Μάρτη1973The BlockhouseΡουκέThe Optimists of Nine ElmsΟι αισιόδοξοιΣαμ1974Soft Beds, Hard BattlesΜαλακά κρεβάτια, σκληρές μάχεςστρατηγός Λατούρ / ταγματάρχης Ρόμπινσον / χερ ΣρέντερGhost in the Noonday SunΝτικ Σκράτσερ1975The Great McGonagallΗ τρέλα αρχίζειβασίλισσα ΒικτώριαThe Return of the Pink PantherΗ επιστροφή του ροζ πάνθηραεπιθεωρητής Ζακ Κλουζό1976Murder by DeathΠρόσκληση σε γεύμα από έναν υποψήφιο δολοφόνοΣίντνεϊ Γουάνγκ1976The Pink Panther Strikes AgainΟ ροζ πάνθηρ ξαναχτυπάαρχιεπιθεωρητής Ζακ Κλουζό1978Revenge of the Pink PantherΗ εκδίκηση του ροζ πάνθηρααρχιεπιθεωρητής Ζακ ΚλουζόKingdom of Giftsδήμαρχος (φωνή)1979The Prisoner of ZendaΟ αιχμάλωτος της ΖένταΡούντολφ Δ΄ / Ρούντολφ Ε΄ / Σιντ ΦρούινBeing ThereΝα Είσαι Εκεί, Κύριε ΤσανςΤσανς1980The Fiendish Plot of Dr. Fu ManchuΤα σατανικά κόλπα του Φου ΜαντσούΦου Μαντσού / Νέιλαντ Σμιθ

Παραπομπές

Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βρετανοί ελευθεροτέκτονες